**Rámcová dohoda č. ...............**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „Obchodný zákonník“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“) (ďalej len „Dohoda“)

 **Zmluvné strany**

Kupujúci:

Názov:

Sídlo:

Zastúpený:

IČO:

DIČ:

Bankové spojenie:

SWIFT:

IBAN:

(ďalej len „Kupujúci“)

a

Predávajúci:

Obchodné meno:

Sídlo:

Právna forma:

Oprávnený konať v mene spoločnosti:

IČO:

DIČ:

IČ DPH:

Bankové spojenie:

SWIFT:

IBAN:

Tel.:

email:

Zapísaný v

(ďalej len „Predávajúci")

(Predávajúci a Kupujúci spolu aj ako „Zmluvné strany“)

 **Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní zriadilo dynamický nákupný systém (ďalej len „DNS“) s názvom "DNS - Nabíjacie stanice automobilov na elektrický pohon a súvisiace elektrotechnické zariadenia".
	2. Zmluvné strany uzatvárajú túto Dohodu ako výsledok konkrétnej zákazky na predmet ............... realizovanej prostredníctvom DNS
	3. Účelom tejto Dohody je v súlade s výsledkom konkrétnej zákazky dodanie predmetu zákazky podľa článku III a Prílohy č. 1 tejto Dohody.

 **Predmet Dohody**

* 1. Predmetom tejto Dohody je záväzok Predávajúceho dodať Kupujúcemu predmet špecifikovaný v Prílohe č. 1 a 2 tejto Dohody (ďalej len „predmet zmluvy“ alebo „Tovar“), a to na základe samostatných kúpnych zmlúv podľa vzoru uvedeného v prílohe č. 4 tejto Dohody. Množstvá a druhy Tovarov a Služieb, ktoré sa majú dodať, budú stanovené Kupujúcim v konkrétnych kúpnych zmluvách. **Kupujúci sa zaväzuje, že predmetom prípadnej prvej kúpnej zmluvy na základe tejto rámcovej dohody bude nákup nabíjacích staníc a príslušenstva v presnom množstve 30 ks položka č. 1, 100 ks položka č. 2, 130 ks položka č. 3, 130 ks položka č. 4, 230 ks položka č. 9, 100 ks položka č. 10, 400 ks položka č. 11, 60 ks položka č. 12, 80 ks položka č. 13, 700 ks položka č. 14 a 15 a 80 ks položka č. 16**.
	2. Kupujúci nie je povinný zakúpiť predpokladané množstvo Tovarov a Služieb, ani vyčerpať predpokladaný finančný objem zákazky podľa bodu 4.1 tejto Dohody. Celkové zakúpené množstvo Tovarov a Služieb bude závisieť výlučne od potrieb Kupujúceho počas platnosti tejto Dohody. Predávajúci nemá žiaden nárok na uzavretie konkrétnej kúpnej zmluvy.
	3. Predpokladané množstvo Tovarov a Služieb, ktoré Predávajúci dodá Kupujúcemu, je určené v Prílohe č. 1 tejto Dohody.
	4. Predávajúci je povinný poskytnúť Kupujúcemu riadnu súčinnosť potrebnú na uzavretie konkrétnej kúpnej zmluvy tak, aby mohla byť uzavretá do desiatich dní odo dňa doručenia výzvy Kupujúceho na uzavretie zmluvy Predávajúcemu.
	5. Kupujúci sa zaväzuje, že Tovar a Službu dodaný riadne v súlade s podmienkami tejto Dohody a konkrétnej kúpnej zmluvy prevezme a zaplatí kúpnu cenu dohodnutú v súlade s podmienkami Dohody.

 **Cena**

* 1. Celková cena za požadovaný Tovar je Zmluvnými stranami dohodnutá vo výške ........... EUR bez DPH (slovom ........... eur bez DPH); teda ........... EUR vrátane DPH (slovom ........... eur vrátane DPH) (ďalej len „Celková cena“). Podrobná špecifikácia ceny podľa jednotlivých položiek je uvedená v štruktúrovanom rozpočte ceny v Prílohe č. 2 tejto Dohody (ďalej len „Cena“).
	2. Ceny za Tovar a Službu musia byť stanovené v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách.
	3. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru a Služby, a to najmä náklady za Tovar, náklady na obstaranie Tovaru, montáž, dopravu na miesto dodania, ostatné náklady spojené s dodávkou Tovaru, dodanie príslušnej dokumentácie, ako aj náklady súvisiace so zabezpečením servisných činností v rámci záruky a primeraný zisk Predávajúceho.
	4. Cena za Tovary a Služby je stanovená v mene EUR. K fakturovanej Cene bude vždy pripočítaná DPH stanovená v súlade s platnými právnymi predpismi platnými na území SR v čase dodania Tovaru.
	5. Zmluvné strany sa v rámci prípravy konkrétnej kúpnej zmluvy môžu dohodnúť na nižších cenách Tovarov a Služieb tvoriacich predmet konkrétnej kúpnej zmluvy, ako cenách uvedených v tejto Dohode, a to napr. v prípade, ak sú ceny Tovarov a Služieb v čase prípravy konkrétnej kúpnej zmluvy preukázateľne nižšie ako ceny uvedené v tejto Dohode.

 **Doba platnosti dohody**

* 1. Dohoda sa uzatvára na dobu určitú, a to na (max.) 6 mesiacov odo dňa nadobudnutia účinnosti tejto Dohody, respektíve do vyčerpania finančného limitu podľa bodu 3.1 tejto Dohody, podľa toho ktorá skutočnosť nastane skôr.
1.

 **Subdodávky**

* 1. Predávajúci môže realizovať predmet zmluvy ako aj predmet konkrétnej kúpnej zmluvy iba prostredníctvom subdodávateľov uvedených v prílohe č. 3 tejto Dohody. V takomto prípade Predávajúci zodpovedá rovnako akoby Dohodu plnil sám.
	2. V Prílohe č. 3 tejto Dohody sú uvedené údaje o všetkých subdodávateľoch Predávajúceho, ktorí sú známi v čase uzavierania tejto Dohody v rozsahu údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. Predávajúci je oprávnený zmeniť subdodávateľa alebo doplniť nového subdodávateľa iba s predchádzajúcim písomným súhlasom Kupujúceho, ktorý bez relevantných dôvodov súhlas neodoprie. Zmena alebo doplnenie nového subdodávateľa sa realizuje zmenou prílohy č. 3 tejto Dohody formou písomného dodatku k tejto Dohode.
	4. Predávajúci je povinný Kupujúcemu bezodkladne oznámiť akúkoľvek zmenu údajov u subdodávateľov, uvedených v Prílohe č. 3 tejto Dohody.
	5. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	6. Subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora musia byť zapísaní v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).

 **Práva a povinnosti zmluvných strán**

* 1. Zmluvné strany sa zaväzujú, že budú zachovávať mlčanlivosť o všetkých dôverných informáciách, ktoré im budú poskytnuté alebo ktoré sa dozvedia v súvislosti s touto Dohodou a kúpnymi zmluvami uzatváranými na základe tejto Dohody a nepoužijú ich na iné účely ako na plnenie tejto Dohody. Za dôvernú sa považuje každá informácia, z povahy ktorej je zrejmé, že Zmluvná strana má záujem na jej utajovaní, nakoľko nejde o bežne dostupnú informáciu.
	2. Za dôverné informácie sa nepovažujú informácie, ktoré sa stali verejne známymi bez porušenia tejto Dohody, informácie oprávnene získané inak, ako od druhej Zmluvnej strany, ako aj informácie, ktorých používanie upravujú osobitné predpisy.
	3. Ak sa budú na strane Predávajúceho ako Zmluvnej strany podieľať viaceré subjekty, práva z tejto Dohody a z kúpnych zmlúv uzatváraných na základe tejto Dohody voči Kupujúcemu môže uplatňovať výlučne vedúci Predávajúci ..............., IČO: ............. Vedúci Predávajúci podľa predchádzajúcej vety je oprávnený vykonávať fakturáciu v mene predávajúcich, a tiež je za poskytovateľov výlučne tento oprávnený vykonávať iné práva voči Kupujúcemu vyplývajúce z tejto Dohody alebo z všeobecne záväzných právnych predpisov, pokiaľ Dohoda (vrátane príloh) v konkrétnom prípade neurčí inak. Subjekty na strane Predávajúceho si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.
	4. Predávajúci vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Predávajúceho ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

 **Ukončenie dohody**

* 1. Táto Dohoda sa končí uplynutím dojednanej doby podľa bodu 4.1 tejto Dohody alebo vyčerpaním finančného limitu podľa bodu 3.1 tejto Dohody, podľa toho ktorá skutočnosť nastane skôr.
	2. Dohoda môže byť ukončená aj
		1. písomnou dohodou Zmluvných strán, a to dňom uvedeným v takejto dohode; v dohode o skončení Dohody sa súčasne upravia nároky Zmluvných strán vzniknuté na základe alebo v súvislosti s touto Dohodou,
		2. písomným odstúpením od Dohody v prípade podstatného porušenia tejto Dohody,
		3. výpoveďou podľa bodu 7.9 tejto Dohody.
	3. Za podstatné porušenie tejto Dohody sa považuje:
		1. omeškanie Predávajúceho s poskytnutím riadnej súčinnosti potrebnej na uzavretie konkrétnej kúpnej zmluvy v súlade s bodom 2.3 tejto Dohody, o viac ako 30 dní,
		2. Predávajúci dodá opakovane Kupujúcemu predmet konkrétnej kúpnej zmluvy takých parametrov, ktoré sú v rozpore s touto Dohodou a konkrétnou kúpnou zmluvou,
		3. kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
		4. predávajúci poruší jeho povinnosti podľa Článok V tejto Dohody,
		5. voči predávajúcemu začalo konkurzné konanie alebo reštrukturalizácia,
		6. predávajúci vstúpil do likvidácie.
	4. Odstúpiť od Dohody je ďalej možné aj z dôvodov uvedených v § 19 zákona č. 343/2015 Z. Z..
	5. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
	6. Odstúpenie od Dohody sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Dohody a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto Dohode.
	7. Odstúpením od Dohody nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Dohody niektorej zo Zmluvných strán sa Dohoda zrušuje ku dňu doručenia odstúpenia druhej Zmluvnej strane. Pri odstúpení od tejto Dohody si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku Dohody.
	8. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Dohody považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom Dohody, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení
	9. Túto Dohodu môže Kupujúci písomne vypovedať aj bez udania dôvodu s výpovednou lehotou 2 (dva) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Predávajúcemu.

 **Zmluvné pokuty**

* 1. V prípade, ak Predávajúci neposkytne Kupujúcemu riadnu súčinnosť potrebnú na uzavretie konkrétnej kúpnej zmluvy v súlade s bodom 2.3 tejto Dohody, je Kupujúci oprávnený požadovať od Predávajúceho zaplatenie zmluvnej pokuty vo výške 1 000 eur (slovom tisíc eur) za každý aj začatý deň omeškania Predávajúceho s riadnym poskytnutím súčinnosti potrebnej na uzavretie konkrétnej kúpnej zmluvy.
	2. Ostatné zmluvné pokuty a úroky z omeškania budú dohodnuté v samostatne uzatváraných kúpnych zmluvách.

 **Náhrada škody**

* 1. V prípade, že Predávajúci pri plnení tejto Dohody alebo konkrétnej kúpnej zmluvy spôsobí Kupujúcemu škodu, je Predávajúci povinný túto škodu v plnom rozsahu Kupujúcemu nahradiť.

 **Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou (každá z nich ďalej ako „Oznámenie“) musia byť v písomnej podobe doručené:
		1. osobne,
		2. poštou prvou triedou s uhradeným poštovným,
		3. kuriérom prostredníctvom kuriérskej spoločnosti alebo
		4. elektronickou poštou na adresy, ktoré budú oznámené v súlade s týmto článkom Dohody.
	2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci:

k rukám: (doplní verejný obstarávateľ)

email: (doplní verejný obstarávateľ)

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

k rukám: (doplní Predávajúci)

email: (doplní Predávajúci)

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
	2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	3. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
	4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
	5. Zmluvné strany sa dohodli, že pohľadávky Zmluvnej strany vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej Zmluvnej strany.
	6. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody.

 **Záverečné ustanovenia**

* 1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Dohodu zverejní Kupujúci.
	2. Neoddeliteľnou súčasťou tejto Dohody je:

  Príloha č. 1: Špecifikácia predmetu Rámcovej dohody

Príloha č. 2: Ceny

Príloha č. 3: Zoznam subdodávateľov

Príloha č. 4: Vzor kúpnej zmluvy

* 1. Táto Dohoda môže byť doplnená a/alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
	2. Práva a povinnosti Zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, všetky spory vzniknuté z tejto Dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	3. Táto Dohoda je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
	4. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

Za Kupujúceho: Za Predávajúceho:

 V Bratislave dňa ..................... V ..................... dňa: .....................

....................................................... .......................................................

**Príloha č. 1 Rámcovej dohody – Špecifikácia predmetu Rámcovej dohody**

Obsahom tejto prílohy sú všetky hárky prílohy č. 1 výzvy na predkladanie ponúk vyplnené v súlade s ponukou úspešného uchádzača, okrem hárku „Štruktúrovaný rozpočet“

**Príloha č. 2 Rámcovej dohody – Ceny**

Obsahom tejto prílohy je hárok Štruktúrovaný rozpočet“ prílohy č. 1 výzvy na predkladanie ponúk vyplnené v súlade s ponukou úspešného uchádzača.

**Príloha č. 3 Rámcovej dohody – Subdodávatelia**

|  |  |  |  |  |  |
| --- | --- | --- | --- | --- | --- |
| názov | sídlo | IČO | údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia | Predmet subdodávky | Podiel subdodávky |
|  |  |  |  |  |  |

**Príloha č. 4 Rámcovej dohody – Vzor kúpnej zmluvy**

„vzor“

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „zmluva“)

**Zmluvné strany**

|  |  |
| --- | --- |
| Kupujúci: |  |
| Názov:  |  |
| Sídlo: |  |
| V zastúpení:  |  |
| IČO: |  |
| DIČ: |  |
| Bankové spojenie: |  |
| IBAN: |  |
| BIC/SWIFT kód:    |  |
| Internetová adresa (URL): |  |
| (ďalej len „kupujúci“) |  |

a

|  |  |
| --- | --- |
| Predávajúci: |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| IBAN :  |  |
| BIC/SWIFT kód:  |  |
| E-mail: |  |
| Tel.: |  |
| Internetová adresa (URL):  |  |
| Zapísaný v: |  |
| (ďalej len „predávajúci“) |  |

(kupujúci a predávajúci ďalej len „Zmluvné strany“)

Úvodné ustanovenie

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní zriadilo dynamický nákupný systém (ďalej len „DNS“) s názvom "DNS - Nabíjacie stanice automobilov na elektrický pohon a súvisiace elektrotechnické zariadenia".
	2. Zmluvné strany uzatvárajú túto zmluvu na základe Rámcovej dohody č. ................., ktorá je výsledkom konkrétnej zákazky na predmet .................... realizovanej prostredníctvom dynamického nákupného systému na predmet „DNS - Nabíjacie stanice automobilov na elektrický pohon a súvisiace elektrotechnické zariadenia“.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu riadne a včas plnenie, ktoré je presne špecifikované v prílohe č. 1 a 2 zmluvy (ďalej len „predmet zmluvy“) a záväzok kupujúceho riadne a včas dodaný predmet prevziať a zaplatiť zaň kúpnu cenu v súlade s Článok IV tejto zmluvy.

Dodacie podmienky

* 1. **Predávajúci sa zaväzuje dodať, nainštalovať a uviesť do prevádzky nabíjacie stanice a príslušenstvo v špecifikácii a množstve podľa prílohy č. 1 a 2 tejto zmluvy** a to v súlade s touto zmluvou a v súlade so všeobecne záväznými právnymi predpismi platnými na území SR, technickými normami a podmienkami tejto zmluvy.
	2. **Predávajúci sa zaväzuje poskytovať Servisné služby tak ako sú špecifikované v prílohe č. 1 a 2 tejto zmluvy**.
	3. **Predávajúci** sa zaväzuje dodať Kupujúcemu nabíjacie stanice a príslušenstvo najneskôr do 180 dní odo dňa nadobudnutia účinnosti tejto zmluvy. (*pozn.: pri prvej kúpnej zmluve bude lehota dodania stanovená v súlade s návrhom úspešného uchádzača na plnenie kritéria č. 2*)
	4. Miesto alebo miesta dodania (lokality) sa nachádzajú v Slovenskej republiky, a ich podrobná špecifikácia spolu s množstvom je prílohou č. 4 tejto zmluvy.
	5. Kupujúci je povinný zabezpečiť, aby v lokalite, v ktorej má prebiehať inštalácia nabíjacej stanice a príslušenstva, bola pripravená infraštruktúra objektívne potrebná pre plnenie tejto zmluvy. Objektívna nepripravenosť lokality zistená predávajúcim po začatí inštalácie tovarov alebo príslušenstva a z toho plynúca nemožnosť ukončenia prác v danej lokalite, je prekážkou na strane kupujúceho. Predávajúci v takomto prípade informuje kupujúceho o povahe prekážky a navrhne spôsob a požiadavky na jej odstránenie. Kupujúci je v takomto prípade povinný bezodkladne zabezpečiť pripravenosť lokality a o pripravenosti lokality bezodkladne informovať predávajúceho. Lehota dodania tovarov, ktoré v dôsledku takejto prekážky nebolo možné dodať, nainštalovať a uviesť do prevádzky sa predlžuje o počet dní trvania prekážky na strane kupujúceho a 14 dní na dokončenie prác na danej lokalite.
	6. Kupujúci požaduje, aby dodanie, montáž, inštalácia a uvedenie do prevádzky všetkých zariadení určených pre príslušnú lokalitu prebiehalo kontinuálne bez bezdôvodných prerušení, a to z dôvodu minimalizovania dopadov na chod činností vykonávaných v danej lokalite. Kupujúci je povinný umožniť predávajúcemu vstup do lokalít, v ktorých sa má realizovať predmet zmluvy, v rozsahu nevyhnutnom pre riadnu realizáciu predmetu zmluvy.
	7. Deň nástupu na dodanie, montáž, inštaláciu a uvedenie do prevádzky tovarov v príslušnej lokalite predávajúci písomne oznámi zástupcovi kupujúceho najneskôr 5 pracovných dní vopred na email ...................
	8. Odovzdanie a prebratie jednotlivých súčastí plnenia podľa bodu 3.3 tejto zmluvy bude prebiehať podľa jednotlivých lokalít. Tzn., že predávajúci je oprávnený vyzvať kupujúceho na prebratie plnenia po dodaní, namontovaní, nainštalovaní a uvedení do prevádzky všetkých tovarov a poskytnutí všetkých požadovaných služieb spojených so sprevádzkovaním tovarov v príslušnej lokalite.
	9. Prebratie tovarov a služieb bude vykonané poverenými zástupcami kupujúceho a predávajúceho v príslušnej lokalite, resp. mieste dodania. Pred prebratím plnenia kupujúci overí súlad dodaného plnenia s požiadavkami kupujúceho. Kupujúci po prebratí plnenia písomne potvrdí preberací list. Kupujúci môže po prevzatí Plnenia riadne užívať a predávajúci sa mu zaväzuje toto užívanie dňom prebratia umožniť. Kupujúci si vyhradzuje právo prevziať iba plnenie funkčné, bez zjavných vád, dodané v kompletnom stave a v požadovanom množstve. V opačnom prípade si vyhradzuje právo plnenie neprebrať a nezaplatiť cenu za neprebrané plnenie.
	10. **Predávajúci sa zaväzuje poskytovať služby správy nabíjacích staníc k jednotlivým nabíjacím staniciam a súvisiacej infraštruktúre a služby zabezpečenia prevádzky GPRS 4G mobulov (pol. č. .......), a to od momentu prebratia príslušného sprevádzkovaného zariadenia kupujúcim po dobu max. 120 mesiacov.**
	11. **Predávajúci sa zaväzuje poskytovať služby pozáručného servisu (pol. č. ........) k jednotlivým nabíjacím staniciam a súvisiacej infraštruktúre, a to od momentu skončenia záruky príslušného zariadenia po dobu 72 mesiacov.**
	12. Ostatné plnenie podľa tejto zmluvy, najmä náhradné diely a Mimoriadne servisné služby si kupujúci môže objednať počas doby poskytovania služieb správy nabíjacích staníc.
	13. V prílohe č. 3 tejto zmluvy sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a predmet subdodávok.
	14. Predávajúci je povinný kupujúcemu oznámiť akúkoľvek zmenu údajov o subdodávateľoch uvedených v Prílohe č. 3 tejto zmluvy, a to bezodkladne po tom, ako sa o tejto skutočnosti dozvie.
	15. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 3.13 tohto článku a predmety subdodávok.
	16. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
	17. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.
	18. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
	19. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	20. Vlastnícke právo k dodanému predmetu zmluvy prechádza na kupujúceho dňom jeho dodania a prevzatia podpisom preberacieho protokolu vyhotoveného Predávajúcim a zaplatením kúpnej ceny.
	21. Nebezpečenstvo škody na predmete zmluvy prechádza na Kupujúceho dňom jeho dodania a prevzatia podpisom preberacieho protokolu.
1.

Kúpna cena a platobné podmienky

* 1. Kúpna cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky
	č. 18/1996 Z. z. o cenách v znení neskorších predpisov. Cena jednotlivých súčastí predmetu zmluvy je uvedená v prílohe č. 2 tejto zmluvy.
	2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodaním tovarov a služieb, dodaním príslušnej dokumentácie a primeraný zisk Predávajúceho.
	3. Ceny sú stanovené v mene EUR. K fakturovanej Cene bude vždy pripočítaná DPH stanovená v súlade s platnými právnymi predpismi platnými na území SR v čase dodania tovaru alebo poskytnutia služby.
	4. Dohodnutú cenu je možné meniť iba pri zmene colných a daňových predpisov alebo vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom o verejnom obstarávaní, formou písomného a očíslovaného dodatku.
	5. Zálohové platby ani platba vopred sa neumožňujú.
	6. Úhrada ceny nabíjacích staníc a príslušenstva sa uskutoční po ich prebratí kupujúcim, formou prevodu na bankový účet predávajúceho uvedeného v čl. I. tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry. Splatnosť faktúry je tridsať (30) dní odo dňa doručenia faktúry kupujúcemu. Neoddeliteľnou súčasťou faktúry bude preberací list potvrdený kupujúcim. Kupujúci môže povoliť aj priebežnú úhradu za dodanie nabíjacích staníc a príslušenstva, spravidla po dodaní plnenia v rámci jednej lokality/skupiny nabíjacích staníc.
	7. Úhradu ceny Servisných služieb (pol. č. .......) uskutoční kupujúci po skončení kalendárneho mesiaca kedy boli poskytnuté, formou prevodu na bankový účet predávajúceho uvedeného v čl. I. tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry doručenej kupujúcemu bezodkladne po skončení kalendárneho mesiaca kedy boli služby poskytnuté. Splatnosť faktúry je tridsať (30) dní odo dňa doručenia faktúry kupujúcemu. Prílohou tejto faktúry je minimálne rozpis jednotlivých typov a počtov staníc/zariadení, ktorých sa služby správy a pozáručného servisu týkali a výkaz servisných úkonov vykonaných v rámci pozáručného servisu.
	8. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
	9. Zmluvné strany sa dohodli, že jednotkové ceny Servisných služieb a náhradných dielov uvedených v prílohe č. 1 a 2 tejto zmluvy môže predávajúci v reakcii na mieru inflácie automaticky navýšiť, a to za nasledovných podmienok:
		1. navýšenie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,
		2. po prvom navýšení možno navýšenie vykonať o každých 12 mesiacov s platnosťou na ďalších min. 12 mesiacov,
		3. navýšenie je možné vykonať iba v prípade, ak percentuálna miera Inflácie podľa bodu 4.10 je viac ako 2,5 %,
		4. navýšenie je možné vykonať len o percentuálnu hodnotu automatického inflačného indexu.
	10. Percentuálnou mierou Inflácie pre účely tejto zmluvy sa rozumie hodnota uvedená Štatistickým úradom Slovenskej republiky na webe <https://datacube.statistics.sk/#!/view/sk/vbd_sk_win2/sp1819ms/v_sp1819ms_00_00_00_sk> (web je platný v čase uzavretia zmluvy), a to hodnota indexu cien priemyselných výrobcov podľa SK NACE Rev. 2 bez spotrebnej dane – tuzemsko, konkrétne riadok „33 Oprava a inštalácia strojov a prístrojov“, podriadok „romr = 100“, podstĺpec „1. – 12.“ stĺpca s rokom predchádzajúcim roku v ktorom k navýšeniu cien dochádza, pričom do tejto hodnoty sa odpočíta hodnota 100. Pre odstránenie pochybností zmluvné strany berú na vedomie, že nejde o mieru inflácie meranej indexom spotrebiteľských cien.
	11. Percentuálnou hodnotou automatického inflačného indexu sa pre účely tejto zmluvy rozumie 100 % hodnoty percentuálnej miery Inflácie.
	12. Predávajúci je povinný písomne informovať kupujúceho o navýšení cien podľa bod 4.9 najmenej 15 dní pred navýšením cien. Oznámenie musí obsahovať aktualizovanú prílohu č. 1 zmluvy, údaj o momente od kedy dochádza k navýšeniu cien a odôvodnenie umožňujúce overenie splnenia dôvodov podľa bodu 4.9; inak je navýšenie cien neplatné.
	13. Zmluvné strany sa dohodli, že jednotkové ceny uvedené v prílohe č. 1 tejto zmluvy môže kupujúci v reakcii na mieru deflácie automaticky znížiť, a to za nasledovných podmienok:
		1. zníženie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,
		2. po prvom znížení možno zníženie vykonať o každých 12 mesiacov s platnosťou na ďalších min. 12 mesiacov,
		3. zníženie je možné vykonať iba v prípade, ak miera deflácie je viac ako 2,5 %,
		4. zníženie je možné vykonať len o percentuálnu hodnotu automatického deflačného indexu.
	14. Percentuálnou hodnotou automatického deflačného indexu sa pre účely tejto zmluvy rozumie percentuálna miera deflácie určená primerane spôsobom podľa bodu 4.10.
	15. Kupujúci je povinný písomne informovať predávajúceho o znížení cien podľa bod 4.13 tejto zmluvy najmenej 30 dní pred znížením cien. Oznámenie musí obsahovať aktualizovanú prílohu č. 1 zmluvy, údaj o momente od kedy dochádza ku zníženiu cien a odôvodnenie umožňujúce overenie splnenia dôvodov podľa bodu 4.13 tejto zmluvy; inak je zníženie cien neplatné.

Záručná doba a zodpovednosť za vady

* 1. Záručná doba na jednotlivé súčasti predmetu zmluvy je uvedená v prílohe č. 1 tejto zmluvy.
	2. Záruka sa vzťahuje na akékoľvek chyby alebo výrobné vady nabíjacích staníc a príslušenstva vzniknutých počas záručnej doby, pričom predávajúci je povinný takéto chyby alebo vady odstrániť na vlastné náklady alebo opravou alebo výmenou poškodených komponentov, a to v lehotách uvedených v prílohe č. 1 tejto zmluvy.
	3. Pred uplynutím záručnej doby záruka zaniká, ak:
		1. bol tovar pozmenený nedovoleným spôsobom, odlišujúcim sa od jeho konštrukčného riešenia,
		2. tovar je používaný v rozpore s jeho obvyklým účelom a s pokynmi výrobcu,
		3. užívateľ tovaru si nesplnil povinnosť rozumne predísť ďalšiemu poškodeniu zariadenia.
	4. V prípade reklamácií tovaru sa postupuje podľa tejto zmluvy, príslušných ustanovení Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Kupujúci sa zaväzuje nahlásiť chyby a vady zariadení bez zbytočného odkladu.
	6. Kupujúci sa zaväzuje znášať obmedzenia nevyhnutne spojené s vykonávaním servisu tovaru.

Ostatné dojednania

* 1. Predávajúci prehlasuje, že predmet zmluvy nie je zaťažený právami tretích osôb.
	2. Predávajúci je povinný dodať predmet zmluvy kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 a 2 zmluvy.
	3. Kupujúci je povinný:
		1. prebrať bezchybný predmet zmluvy,
		2. riadne a včas zaplatiť kúpnu cenu dohodnutú v tejto zmluve.
	4. Predávajúci je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:
		1. poverení zamestnanci Zodpovedného orgánu,
		2. poverení zamestnanci Orgánu auditu,
		3. poverení zamestnanci Najvyššieho kontrolného úradu Slovenskej republiky,
		4. poverení zamestnanci Úradu pre verejné obstarávanie,
		5. riadne splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov,
		6. osoby prizvané orgánmi uvedenými v bode 6.4 v súlade s príslušnými právnymi predpismi SR a ES.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
		1. za omeškanie predávajúceho s dodaním plnenia podľa bodu 3.1 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 0,5 % z hodnoty plnenia s ktorého dodaním je v omeškaní a to za každý aj začatý deň omeškania,
		2. za omeškanie predávajúceho s odstránením každej poruchy ktorejkoľvek nabíjacej stanice znemožňujúcej jej plnohodnotné využívanie, a to od nahlásenia poruchy alebo od momentu kedy predávajúci objektívne mal identifikovať poruchu v rámci služieb správy staníc, je kupujúci oprávnený uplatniť si zmluvnú pokutu vo výške 20 eur za každý začatý deň omeškania voči v lehotám podľa prílohy č. 1 tejto zmluvy,
		3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.
	2. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
	3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

**Skončenie zmluvy**

* 1. Zmluvné strany sa dohodli, že zmluvu je možné skončiť:
		1. Uplynutím maximálnej doby poskytovania Servisných služieb,
		2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
		3. písomným odstúpením od zmluvy v prípade podstatného porušenia zmluvy,
		4. výpoveďou za podmienok uvedených v tejto zmluve.
	2. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
	3. Za podstatné porušenie zmluvy sa považuje:
		1. omeškanie predávajúceho s dodaním predmetu zmluvy oproti dohodnutému termínu plnenia o viac ako 30 dní bez uvedenia dôvodu, ktorý by omeškanie ospravedlňoval (vyššia moc),
		2. ak kúpna cena bude fakturovaná v rozpore s podmienkami dohodnutými v tejto zmluve,
		3. Predávajúci dodá Kupujúcemu predmet zmluvy takých parametrov, ktoré sú v rozpore s touto zmluvou,
		4. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
		5. predávajúci poruší jeho povinnosti podľa bodu 3.13 až 3.19 tejto zmluvy,
		6. voči predávajúcemu začalo konkurzné konanie alebo reštrukturalizácia,
		7. predávajúci vstúpil do likvidácie.
	4. Kupujúci môže od zmluvy odstúpiť aj z ktoréhokoľvek dôvodu uvedeného v § 19 zákona o verejnom obstarávaní.
	5. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
	6. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.
	7. Po dodaní a prebratí plnenia podľa bodu 3.1 tejto zmluvy má kupujúci právo vypovedať túto zmluvu aj bez dôvodu. Výpovedná doba je 2 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená predávajúcemu.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti so zmluvou druhej Zmluvnej strane (každá z nich ďalej ako „Oznámenie“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
	2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

Kupujúci: .....................

 k rukám: .....................

 email: .....................

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

 Predávajúci: ....................

 k rukám: .....................

 email: .....................

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	2. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy, a to aj v prípade ak sa zmena alebo doplnenie zmluvy týka zmeny alebo doplnenia subdodávateľa.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.

* 1. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	2. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	3. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
	4. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
	5. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet Zmluvy

Príloha č. 2: Štruktúrovaný rozpočet

Príloha č. 3: Zoznam subdodávateľov

Príloha č. 4: Miesta dodania

Za Kupujúceho: Za Predávajúceho:

 V Bratislave dňa ..................... V ..................... dňa: .....................

 ....................................................... .......................................................

**Príloha č. 1 Kúpnej zmluvy – Predmet zmluvy**

Obsahom tejto prílohy popis predmetu konkrétnej kúpnej zmluvy vypracovaný v súlade s rámcovou dohodou

**Príloha č. 2 Kúpnej zmluvy – Štruktúrovaný rozpočet**

Obsahom tejto prílohy zmluvy je štruktúrovaný rozpočet vyhotovený v súlade s rámcovou dohodou v závislosti od predmetu konkrétnej kúpnej zmluvy

**Príloha č. 3 Kúpnej zmluvy – Zoznam subdodávateľov**

|  |  |  |  |  |  |
| --- | --- | --- | --- | --- | --- |
| názov | sídlo | IČO | údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia | Predmet subdodávky | Podiel subdodávky |
|  |  |  |  |  |  |

**Príloha č. 4 Kúpnej zmluvy – Miesta dodania**

Miesta dodania budú špecifikované pri príprave kúpnej zmluvy